Lambert Wilson
Lambert Wilson (sündinud 3. augustil 1959 Neuilly-sur-Seine'is) on prantsuse filminäitleja. Tema isa on filmi- ja teatrinäitleja ning lavastaja Georges Wilson. Lambert Wilson on mänginud enam kui 70 Prantsusmaa, Suurbritannia, USA ja Saksamaa filmis. Tema tuntumad rollid on olnud filmides "Matrix Reloaded", "Enter the Matrix", "Matrix Revolutions", "Sahara" ja "Liider" ("The Leading Man"). Ta on mänginud muuhulgas Claude Chabroli, André Téchine'i ja Fred Zinnemani filmides.